བོད་དུ་དུས་འགྱུར་བྱུང་རྗེས་གནས་སྐབས་སྦག་ས་ཆོས་སྒར་དུ་བཞུགས་ཡོད་པ་དང།དེ་ནས་༧གོང་ས་མཆོག་གི་བཀའ་དགོངས་བཞིན་དྷ་སར་ཕེབས་ནས།༧གོང་ས་མཆོག་གི་མཚན་ཞབས་ཀྱི་འགན་ཁུར་ཞུས་ཡོད་པ་དང།དེ་བཞིན་དགའ་ལྡན་ཤར་རྩེ་གྲྭ་ཚང་གི་མཁན་པོ་དང་།སྐྱབས་རྗེ་ཡོངས་འཛིན་རྣམ་པ་གཉིས་དང་༧གོང་ས་མཆོག་གི་སྐུ་མདུན་ནས་དབང་ལུང་མན་ངག་ཆ་ཚང་བ་ཞུས་ཏེ་གསན་བསམ་རྒྱ་ཆེར་གནང་པ་དང་སྦྲགས།སྐྱབས་རྗེ་ཁྲི་བྱང་རིན་པོ་ཆེ་དང་སྐྱབས་རྗེ་ཟོང་རིན་པོ་ཆེ་རྣམ་གཉིས་ཀྱི་ཡང་སྲིད་མཆོག་སྤྲུལ་རིན་པོ་ཆེའི་ཡོངས་འཛིན་གནང་ཡོད་པ་དང།དེ་བཞིན་ཤར་རྩེ་གྲྭ་ཚང་གི་བླ་སྤྲུལ་རྣམ་པ་གཙོ་བོར་གྱུར་པའི་གྲྭ་མང་གི་དཔེ་འཁྲིད་ཞུ་ཡུལ་དང་།དོགས་གནད་ཞུ་ས་གཙོ་བོ་ཡིན་འདུག